(Návrh)

VYHLÁŠKA
Ministerstva spravodlivosti Slovenskej republiky

z ... 2026,

ktorou sa mení a dopĺňa vyhláška Ministerstva spravodlivosti Slovenskej republiky č. 543/2005 Z. z. o Spravovacom a kancelárskom poriadku pre okresné súdy, krajské súdy, Špeciálny súd a vojenské súdy v znení neskorších predpisov


Ministerstvo spravodlivosti Slovenskej republiky podľa § 96 ods. 3 a § 466 zákona č. 160/2015 Z. z. Civilný sporový poriadok, § 561 ods. 1 zákona č. 301/2005 Z. z. Trestný poriadok, § 487 zákona č. 162/2015 Z. z. Správny súdny poriadok a § 92 ods. 1 zákona č. 757/2004 Z. z. o súdoch a o zmene a doplnení niektorých zákonov v znení neskorších predpisov ustanovuje:

Čl. I

Vyhláška Ministerstva spravodlivosti Slovenskej republiky č. 543/2005 Z. z. o Spravovacom a kancelárskom poriadku pre okresné súdy, krajské súdy, Špeciálny súd a vojenské súdy v znení vyhlášky č. 417/2006 Z. z., vyhlášky č. 120/2007 Z. z., vyhlášky č. 389/2008 Z. z., vyhlášky č. 11/2009 Z. z., vyhlášky č. 95/2009 Z. z., vyhlášky č. 450/2009 Z. z., vyhlášky č. 148/2011 Z. z., vyhlášky č. 94/2012 Z. z., vyhlášky č. 327/2012 Z. z., vyhlášky č. 105/2013 Z. z., vyhlášky č. 428/2013 Z. z., vyhlášky č. 334/2014 Z. z., vyhlášky č. 366/2014 Z. z., vyhlášky č. 84/2015 Z. z., vyhlášky č. 222/2015 Z. z., vyhlášky č. 449/2015 Z. z., vyhlášky č. 206/2016 Z. z., vyhlášky č. 8/2017 Z. z., vyhlášky č. 171/2017 Z. z., vyhlášky č. 407/2019 Z. z., vyhlášky č. 47/2020 Z. z., vyhlášky č. 108/2020 Z. z., vyhlášky č. 440/2020 Z. z., vyhlášky č. 106/2021 Z. z., vyhlášky č. 438/2021 Z. z., vyhlášky č. 466/2021 Z. z., vyhlášky č. 196/2022 Z. z., vyhlášky č. 305/2022 Z. z., vyhlášky č. 406/2022 Z. z., vyhlášky č. 163/2023 Z. z., vyhlášky č. 290/2023 Z. z., vyhlášky č. 384/2023 Z. z., vyhlášky č. 140/2024 Z. z., vyhlášky č. 207/2025 Z. z., vyhlášky č. 248/2025 Z. z. a vyhlášky č. 202/2026 Z. z. sa mení a dopĺňa takto:

1. V § 28 ods. 4 prvej vete sa za slová „vzatí do väzby“ vkladá čiarka a slová „zo spáchania ktorého trestného činu je obvinený s označením ustanovení Trestného zákona“.

2. V § 48 ods. 6 sa bodka na konci nahrádza čiarkou a pripájajú sa tieto slová: „ako aj vykonateľné rozhodnutie o jeho zmene alebo zrušení, a ak je dieťa v čase rozhodovania súdu umiestnené v zariadení na základe rozhodnutia súdu, aj vykonateľné rozhodnutie o úprave styku, vykonateľné rozhodnutie o ustanovení poručníka dieťaťu, vykonateľné rozhodnutie o zverení dieťaťa do náhradnej osobnej starostlivosti, vykonateľné rozhodnutie o zverení dieťaťa do pestúnskej starostlivosti, a vykonateľné rozhodnutie o zverení dieťaťa do predosvojiteľskej starostlivosti.“. 

3. V § 112 ods. 1 sa slová „ods. 1 a 2“ nahrádzajú slovami „ods. 1, 2 a 4“.

4. V § 113 ods. 4 sa za slovo „dedičstve“ vkladá čiarka a slová „vrátane jeho opravy alebo doplnenia,“. 

5. V § 164 ods. 3 písm. c) sa na konci pripája toto slovo: „Tpr,“. 

6. Za § 263r sa vkladá § 263s, ktorý vrátane nadpisu znie:

„§ 263s
Prechodné ustanovenia k úpravám účinným od 1. novembra 2026

Veci zapísané na okresnom súde do súdnych registroch trestnoprávnej agendy do 30. októbra 2026, sa vedú v pôvodnom súdnom registri aj od 1. novembra 2026.“.

7. V prílohe č. 1 časti I. Prehľad súdnych registrov a používané skratky súdnych registrov – Krajský súd – Súdne registre odvolacej agendy v stĺpci „Trestnoprávna agenda“ sa pod riadok „Ntro“ vkladá riadok „Tpr“.

8. V prílohe č. 1 časti II. Zapisovanie do súdnych registrov okresného súdu písmene „C.“ „Súdne registre trestnoprávnej agendy“ piatom bode sa vypúšťajú písmená c) a d).

Doterajšie písmená e) až i) sa označujú ako písmená c) až g).

9. V prílohe č. 1 časti II. Zapisovanie do súdnych registrov okresného súdu písmene „C.“ „Súdne registre trestnoprávnej agendy“ šiestom bode sa vypúšťa písmeno c).

Doterajšie písmená d) až g) sa označujú ako písmená c) až f).

10. V prílohe č. 1 časti III. Zapisovanie do súdnych registrov krajského súdu Súdne registre odvolacej agendy písmene „C.“ „Súdne registre trestnoprávnej agendy“ druhý bod znie:
„2. Do súdneho registra „Tov“ sa zapisujú trestné veci, ktoré sú zapísané na okresnom súde v súdnom registri Tv, ak bolo podané odvolanie proti rozhodnutiu okresného súdu, a veci, v ktorých bola podaná sťažnosť proti rozhodnutiu okresného súdu podľa prvého bodu.“.

11. Príloha č. 1 časť III. Zapisovanie do súdnych registrov krajského súdu Súdne registre odvolacej agendy písmeno „C.“ „Súdne registre trestnoprávnej agendy“ sa dopĺňa siedmym bodom, ktorý znie:
„7. Do súdneho registra „Tpr“ sa zapisujú návrhy podľa § 362f  Trestného poriadku.“.

Čl. II

Táto vyhláška nadobúda účinnosť 1. novembra 2026. 

